„E un nou început (demisia ministrului Moga – n.r.) de 6 zile încoace, e un nou început, corect. Să numească un alt ministru de Interne. Nu cred că m-aţi auzit vreodată în aceste zile cerând demisia unui poltiician, nu mă amestec în campanie. Eu am vorbit tehnic, mă interesează ce să facă, să fie corecţi, să comunice, să aibă abilităţi de a investiga, să fie oameni care cunosc Ministerul de Interne, trebuie să ai cunoştinţe, la fel la parchet, la fel peste tot”, a declarat Alexandru Cumpănaşu, la sediul MAI.

Cumpănaşu a precizat că va merge la Serviciul de Telecomunicaţii Speciale.

„Mă duc la STS, vă voi da înregistrările (apelurilor la 112 ale Alexandrei) după ce familia va decide ce face cu CD-ul. Este la latitudinea familiei dacă va da publicitatii înregistrările”, a mai spus Cumpănaşu.